blanding
Store norske leksikon,Realfag,Fysikk,Fysikk
Blanding er i fysikk og kjemi et stoff som er sammensatt av to eller flere bestanddeler som ikke har inngått en kjemisk forbindelse og ikke behøver å stå i noe bestemt mengdeforhold til hverandre.
Heterogene blandinger En blanding sies å være mekanisk eller heterogen hvis de enkelte bestanddelene fremdeles finnes som små dråper eller partikler i blandingen. Da kan man se hvert enkelt stoff, for eksempel i mikroskop.Noen eksempler på mekaniske blandinger er sand og sement, uklare løsninger og emulsjoner. Homogene blandinger En blanding der de enkelte molekylene er blandet jevnt om hverandre, kalles homogen. Her kan man ikke lenger se hvert enkelt av de stoffene blandingen består av, selv ikke med mikroskop.Luft, klare løsninger og ekte legeringer er noen eksempler på homogene blandinger. Les mer i Store norske leksikon løsning legering emulsjon